ใครคือราชาแห่งขนมขบเคี้ยวที่แท้จริง?
26 มีนาคม 2566

ใครคือราชาแห่งขนมขบเคี้ยวที่แท้จริง?
ปัจจัยหนุนรายได้หลัก
SNNP และ SAPPE มีปัจจัยหนุนรายได้หลักแข็งแกร่งเท่า ๆ กัน รองลงมาคือ TKN เราคาดการณ์การเติบโตของรายได้ในปี 2566 อยู่ที่ 16%, 16% และ 11% สำหรับ SNNP, SAPPE และ TKN ทั้ง SNNP และ SAPPE อยู่ในช่วงการขยายกำลังการผลิตอย่างรวดเร็วจากความต้องการที่เพิ่มขึ้นทั่วโลก และกำลังเข้าสู่ตลาดใหม่ เช่น เวียดนาม/ฟิลิปปินส์ สำหรับ SNNP และฝรั่งเศส เกาหลีใต้ และฟิลิปปินส์ สำหรับ SAPPE อย่างไรก็ตาม ยังไม่มีประเทศใหม่ที่มีศักยภาพสำหรับ TKN การเติบโตต้องอาศัยการกลับมาของนักท่องเที่ยวจีนเป็นหลัก
แนวโน้มต้นทุน
กำไรสุทธิในช่วง 3 ปีมีระดับอัตราการเติบโตเฉลี่ยต่อปี (CAGR) ที่ 24%, 18% และ 10% สำหรับ SNNP, SAPPE และ TKN โดย SNNP และ SAPPE กำลังเข้าสู่ช่วงของการขยาย GPM แผนกต่างประเทศที่กำลังเติบโตของ SNNP จะเปลี่ยนสัดส่วนของรายได้ไปสู่ส่วนที่มีอัตรากำไรสูงมากขึ้น ในขณะที่ SAPPE จะได้ประโยชน์โดยตรงจากราคาเม็ดพลาสติก PET ที่ลดลง 30% จากจุดสูงสุด แม้ว่าราคาสาหร่ายจะสูงขึ้นประมาณ 12%-15% แต่วัตถุดิบคงคลังที่มีอยู่ของ TKN ก็เพียงพอสำหรับการผลิตจนถึงไตรมาส 3/2566 หลังจากนั้น ต้นทุนของสาหร่ายน่าจะกดดัน GPM ของ TKN ในอนาคต แม้ว่า TKN จะพยายามขึ้นราคาสินค้าก็ตาม
ไตรมาส 1/2566
SAPPE มีแนวโน้มระยะสั้นที่สดใสที่สุดในไตรมาส 1/2566 เนื่องจาก 1) การฟื้นตัวจากช่วงโลว์ซีซั่นในไตรมาส 4/2565 2) เม็ดพลาสติก PET คงคลังใหม่ และ 3) การเติมสต็อกของลูกค้า ในขณะเดียวกัน SNNP และ TKN จะเข้าสู่ช่วงโลว์ซีซั่นในไตรมาส 1/2566 ประเทศเวียดนามกำลังมีเทศกาลวันหยุดยาว ซึ่งส่งผลกระทบต่อ SNNP ในขณะที่ TKN อาจไม่ได้รับคำสั่งซื้อใหม่จากจีนจากวันหยุดยาวของจีนทำให้สินค้าคงคลังค้างนาน
มุมมอง KS
แนะนำ “ซื้อ” SNNP ปัจจัยที่ส่งผลต่อคำแนะนำ ได้แก่ 1) โรงงานในเวียดนามหนุนการเติบโต 2) การแกว่งตัวขึ้นของ GPM 3) การกลับมาเปิดประเทศของจีน และ 4) การประเมินมูลค่าที่ไม่แพงจากมุมมองของ PEG
แนะนำ “ซื้อ” SAPPE ปัจจัยที่ส่งผลต่อคำแนะนำ ได้แก่ 1) ยอดขายที่ขับเคลื่อนจากการขยายช่องทางการขาย โดยได้รับการสนับสนุนจากโลกที่ร้อนขึ้น 2) ต้นทุนที่ปรับตัวดีขึ้น 3) การขยายกำลังการผลิต และ 4) การประเมินมูลค่าที่ไม่แพง
แนะนำ “ถือ” TKN ปัจจัยที่ส่งผลต่อคำแนะนำ ได้แก่ 1) ต้นทุนสาหร่ายที่สูงขึ้นในปี 2567 2) ช่วงนอกฤดูกาลท่องเที่ยวใน ช่วงครึ่งปีแรกของปี 2566 และ 3) การประเมินมูลค่าที่ค่อนข้างแพง
เปิดพอร์ตลงทุน >> https://ksecurities.co/open-account
Follow us :
LINE : https://ksecurities.co/KS-LineOA
Facebook: https://ksecurities.co/KS-Facebook
Instagram: https://ksecurities.co/KS-Instagram
Twitter: https://ksecurities.co/KS-Twitter
YouTube: https://ksecurities.co/KS-Youtube
#KS #หลักทรัพย์กสิกรไทย #Ksecurities #หุ้น #หุ้นไทย #ข่าวหุ้น #ลงทุน #SNNP #SAPPE #TKN